ખેર, જીવનમાં અને જગતમાં ઉપાધિઓ કેટલી છે એની યાદી બહુ લાંબી છે એટલે માત્ર થોડા જ મુદ્દા ટાંકું છું- શહેરોમાં પ્રદૂષણ બહુ છે, રસ્તામાં ખાડા બહુ છે, ઓફ્સિમાં પોલિટિક્સ બહુ છે, પતિ-પત્નીના સંબંધોમાં રોજિંદા ચઢાવ-ઉતાર બહુ છે, બે છેડા ભેગા કરવાનું દબાણ બહુ છે, સ્ત્રીઓ પર બૂરી નજરના તીર બહુ છૂટે છે, મધ્યમવર્ગીયોને લોનના હપ્તા ભરવાનું ટેન્શન બહુ છે, સમાજમાં રહેવું હોય તો સંબંધો સાચવવાના દબાણો બહુ છે, સંન્યાસી હિમાલયમાં જતો રહે તો ત્યાં ખાવા-પીવાની, રહેવા-સુવાની, પહેરવા-ઓઢવાની તકલીફે બહુ છે (એક જોગી પાસેથી જ સાંભળેલું કે હિમાલયના મોટા ભાગના જોગીઓને ઇશ્વરના દર્શન કરતાં સાંજના ભોજનની વધુ ચિંતા હોય છે).